Den Vest-Sjællandske Avis, 1840-12-10
Frankrig. Napoleons Aske er kommet til Frankrig. Fregatten "Belle Poule, under Commando af Prindsen af Jonville, er med Levningerne af Keiser Napoleon ankommet til Cherbourg den 30te Novbr. Kl. 5 om Morgenen. Af den Beretning, Prindsen har afgivet om denne Expedition, uddrage vi Følgende: Prindsen afseilede fra Europa den 14de Septbr. og ankom til Rheden James Town paa St. Helen den 8de Octbr. Den 15de ved Midnat begyndte Udgravningen af Keiserens Lig i Overværelse af Franske og Engelske Commissairer, Kl. 10 om Morgenen var Kisten synlig i Graven. Et terat man havde udgravet den i ubeskadiget Tilstand, skred man til dens Aabning, og Liget blev fundet i en ganske uventet Tilstand. J dette høitidelige Øieblik, ved Synet af de saa meget kjendelige Levninger af den, der gjorde saa meget for Frankrigs Berømmelse, var Bevægelsen dyb og almindelig. Kl. 3. tilkjendegave Kanonerne at Ligtoget satte sig i Bevægelse til Staden James Town. Tropperne og Garnisonen gik foran Vognen, som var bedækket med Ligklædet, hvis Hjørner bares af Generalerne Bertrand og Gourgand og de Herrer Lascases og Marchand; Auctoriteterne og Jndvaanerne fulgte i Mængde. Fra Rheden havde Fregattens Kanoner svaret dem fra Fortet, og fyrede hvert Minut; Flagene vare halvt udviklede, og alle Franske og fremmede Skibe havde ligeledes antaget Sørgetegnet. Da Ligtoget kom til Quaien, dannede de Engelske Tropper Spa lier, og Vognen kjørte langsomt til Stranden. Ved Havet, hvor de Engelske Tropper ophørte, havde Prindsen forsamlet Officererne af den Franske Division. Alle ventede i dyb Sorg med blottede Hoveder Ligkistens Ankomst; tyve Skridt fra dette Sted holdt den stille, og Generalgouverneuren overgav i den Engelske Regjerings Navn Keiser Napoleons Aske til Prindsen af Joinville. Strax blev Ligkisten nedladt i Chaluppen, og Sindsbevægelsen var dyb og høitidelig; den døende Keisers Ønske skulde saaledes blive opfyldt: hans Aske hvilede under Nationalflaget. Nu blev ethvert Sørgetegn bortfjernet; de Æresbeviisninger, som man vilde have viist Keiseren, dersom han endnu havde levet, bleve nu viste hans Levninger, og midt under de flagende Skibes Salver tog Chaluppen, ledsaget af alle Skibenes Baade, langsomt Veien til Fregatten. Ankommen ombord blev Ligkisten modtaget imellem to Rækker Officerer, der præsenterede, hvorefter den blev sat i Chapelle ardente. En Garde af 60 Mand, commanderet af Fregattens ældste Lieutenant, gjorde Honneurs. Liget blev udstillet hele Natten; den Geistlige og en Officeer vaagede ved det. Den næste Dags Morgen Kl. 10, da Officererne og Mandskabet af de Franske Krigs- og Handelskibe var forsamlet ombord paa Fregatten, holdtes en høitidelig Gudstjeneste; derpaa nedlod man Liget i Mellemdækket, hvor et Chapelle ardente var beredt til at modtage det. Kl. 12 var Alt forbi, og Fregatten rustede sig til Afreisen; men Protokollens Redaction krævede to Dage, og først den 18de Octbr. om Morgenen kunde "Belle Poule" og "Favorite" gaae under Seil. – Fra Paris meldes: Den 30te Novbr. gav man her paa et lille Theater en ny Vaudeville under Titel "Vesperne." Midt i Stykket kom en ung Prinds i en Marine-Officeers Uniform ind paa Theatret og sagde: "Takket være England, Napoleons Aske vil blive giengivet Frankrig!" Ved disse Ord hævede hele Auditoriet sig og raabte "Ned: med England, Keiseren leve!" Larmen vedvarede indtil Stykkets Slutning. – Budgettet for 1811 skal allerede andrage 1119 Mill., og det overordentlig Budget 750 Mill.